

Yhdistysilta Muistio

Tiistaina 20.2.24 klo 17.00

Kunnanviraston Vasala-Kokoustila, Rusthollintie 2, Vääksy + Teams

* Lähellä.fi

Sari Innanen, Jyränkölän setlementti

<https://www.lahella.fi> on maksuton verkkopalvelu, jonka avulla kuntalainen löytää itselleen tärkeää ja merkityksellistä toimintaa ja apua ja osallistumismahdollisuuksia. Yhdistyksesi toiminta tulee lähellä.fi:n kautta kaikille näkyväksi ja tietoisuus yhdistyksen toiminnasta lisääntyy. Lähellä.fi:hin rekisteröity toiminta näkyy monilla alustoilla ja hakukoneissa. Tietoa ja tukea rekisteröitymiseen tai palvelu- ja toimintatietojen lisäämiseen saa vuoden 2024 loppuun asti Sari Innaselta, joko lähettämällä sähköpostia [sari.innanen@jyrankola.fi](mailto:sari.innanen@jyrankola.fi) tai tekstiviestillä numeroon 044-512 7899 (pyydä yhteydenottoa, kirjoita tekstiviestiin nimesi ja yhdistyksesi nimi).

* Yhteistyökumppaneiden ajankohtaiset

Anu Taipale PäijänneLeader

Anu kertoi PäijänneLeaderin hankemahdollisuuksista ja kyläaktivaattorin kuulumisia, esitykset liitteenä.

* Helena Haajan esitys hyvinvointialueen 2024 järjestöavustuksista liitteenä, Hyvinvointialueen avustukset näkyvät Asikkalassa mm. kuulonhuoltopisteen aloittamisena. Anna Lappalainen Lahden lähimmäispalvelusta muistuttaa Vapaaehtoistoiminnan verkoston järjestämästä Harrasta hyvää- vapaaehtoisten rekrytointitapahtumasta la 20.4.2024 klo 10-14 Felmanniassa. Tapahtuman tarkoituksena on esitellä vapaaehtoistoiminnan mahdollisuuksia kaikille kiinnostuneille.
* OP Järvi Häme

Teemu Sarhemaa kertoi kesäduuni OP:n piikkiin kampanjasta, jonka hakuaikaa on jatkettu 27.2.24 asti. Yhdistys voi hakea kesäduuni-tukea 15-17 vuotiaan nuoren kesätyöllistämiseen, tuen määrä on 500€/ nuori.

Kannattaa seurata OP:n uutisia mm. yhdistysavustusten tiimoilta kevään aikana. Esitys liitteenä.

* Kunnan ajankohtaisia asioita
* Hyvinvointipalvelun yleis- ja kohdeavustukset sekä hyvinvointiavustus ovat haettavissa 31.3.2024 asti avustusverkko.fi:n kautta.
* Muistutuksena yhdistyksille; kunnan tilat ovat maksuttomasti asikkalalaisten yhdistysten ja järjestöjen käytössä, niitä kannattaa hyödyntää.
* Yhdistysten vuosikello on päivitetty, liitteenä ja kunnan nettisivuilla.
* Asikkalan kunnassa luodaan kunnan tiloihin turvallisemman tilan periaatteita, turvallisemman tilan periaatteiden luomiseen pääsee osallistumaan vastaamalla turvallisemman tilan periaatteet-kyselyyn. Kysely löytyy nettisivuilta ja linkistä: [Turvallisemman tilan periaatteet-kysely](https://forms.office.com/pages/responsepage.aspx?id=wR0gxTMP10yCj9QafVndiREg7sVwjylFqvwtpPJ6nOFUODdIVko3NE4xWjNHUTBJTU1FSURZRUpCUi4u)
* Hienoja huomionosoituksia Asikkalaan; Vesivehmaa on valittu Päijät-Hämeen vuoden kyläksi 2024 ja Kanavalahti vuoden vierasvenesatamaksi. Onnittelut valinnasta kummallekin!
* Isa muistuttaa yhdistyksiä ilmoittamaan tapahtumat menoinfo.fi:ssä, sinne ilmoitetut tapahtumat nousevat kunnan nettisivuille ja Info-tauluille automaattisesti.
* Kesäposti on jälleen työn alla, määräpäivä ilmoitusvarauksille on 5.4. ja aineistolle 15.4.24
* Asikkalan kaavoituksessa ja rakentamisessa tapahtuu; Telakkarannan kaava on lainvoimainen, Aniankedon kaavan vahvistamista odotetaan kovasti, Asikkalataloilla on tulossa kerrostalohanke keskustaan. Kaikki vireillä olevat kaavat ja kaava-päätökset löytyvät kunnan verkkosivuilta [www.asikkala.fi](http://www.asikkala.fi)
* Yhdistysten ajankohtaiset kuulumiset, toiminnan sudenkuopat ja niistä selviytyminen -Ajatusten ja kokemusten vaihtoa yhdistysten toimintaedellytyksistä ja keskinäisestä yhteistyöstä.

Käytiin keskustelua yhdistystoiminnan haasteista, ratkaisumahdollisuuksista ja yhdistysten tarpeista ja toiveista toiminnan jatkumiselle.

Haasteita:

* Yhdistykset ”ikääntyvät”, nuorten saaminen mukaan toimintaan on haasteellista.
* Aktiivijäsenten määrä vähenee, on vaikea saada uusia hallituksen jäseniä (pj, sihteeri) ja aktiivisia toimijoita on vähän, vaikka jäsenmäärä olisikin kohtuullinen.
* Toiminnan järjestäminen on haasteellista kun aktiivisia tekijöitä on vähän.
* On havaittavissa eräänlainen koronan jälkitila; ihmiset eivät lähde mukaan toimintaan kuten ennen, on ehkä arkuutta lähteä liikkeelle
* Uusia vapaaehtoisia on vaikea saada mukaan toimintaan
* Jäsenhankintaan pitää panostaa todella paljon – nuoremmat eivät ehkä enää niin halukkaasti liity yhdistyksiin.
* Toiminnan tunnettavuus ja esillä oleminen, markkinointi – kaikki on nykyään somessa, pitäisi olla taitoa markkinoida toimintaa siellä. Toisaalta osa ei halua etsiä tietoa somesta ja netistä – mainostaminen lehdessä on kallista eikä painettu lehtikään tavoita kaikkia.
* Talous on tärkeä yhdistyksen toiminnan perusta – yhdistysten on vaikea toimia pelkästään jäsenmaksutuotoilla. Osalla yhdistyksistä kattojärjestö saa osan jäsenmaksusta ja paikallisyhdistyksille jää siitä vain pieni osa.
* Osalla yhdistyksiä jäsenistö voi olla ympäri suomea.
* Osaaminen, kuten taloudenhoito, puheenjohtajuus ja sihteerin tehtävät henkilöityvät helposti – jos osaava henkilö lähtee pois toiminnasta, osaaminen ja tieto häviävät helposti.
* Tapahtumien kustannukset ovat nousseet huimasti, myös viranomaisvaatimukset ovat kiristyneet (tapahtumailmoitus, järjestyksen ylläpito jne.) Järjestöt ja yhdistykset eivät yksin pysty säilyttämään tapahtumia vaan tarvitaan apua ja yhteistyötä.
* Lapsiperheiden ja nuoremman jäsenistön houkuttelu mukaan on tärkeää.
* Osassa yhdistyksiä yhdistyksen säännöt saattavat rajoittaa kerättyjen varojen käyttöä ja hankaloitta yhdistyksen talouden hallintaa.

Tarpeita ja toiveita:

* Apua näkyvyyden lisäämiseen.
* Asiointikyydit helpottavat jäsenten liikkumista ja osallistumista.
* Yhdistykset toivovat apua tapahtumien järjestelyihin ja kuluihin.
* Avustukset on koettu erittäin hyväksi tueksi.

Ratkaisuvaihtoehtoja:

* Yhteistyö toisten yhdistysten kanssa tapahtumia ja toimintoja järjestettäessä.
* Yrittäjä-yhteistyö – miten pääsisi siinä alkuun?
* Tapahtumat vetävät mukaan uusia jäseniä, mutta niitä pitää olla säännöllisesti.
* Eri avustukset ja tuet; PäijänneLeader, Op, kunta jne.